Izziņa par atzinumos sniegtajiem iebildumiem

|  |
| --- |
| **Ministru kabineta noteikumu projektam**  **“Grozījumi Ministru kabineta 2004.gada 1.aprīļa noteikumos Nr.227 „Kārtība, kādā no akcīzes nodokļa atbrīvo akcīzes preces, kuras fiziskā persona ieved savam patēriņam Latvijas Republikā no citām Eiropas Savienības dalībvalstīm””** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |  |
| --- | --- | --- | --- |
| Datums | Elektroniskā saskaņošana 12.03.2021. | | |
|  |  | | |
| Saskaņošanas dalībnieki | Sanita Lazdiņa Veselības ministrija  Ilze Vanka-Krilovska Ekonomikas ministrija | | |
|  | Māris Sproga Bezdūmu nozares asociācija  Renārs Felcis VARAM | | |
| Saskaņošanas dalībnieki izskatīja šādu ministriju (citu institūciju) iebildumus | | Veselības ministrijas, VARAM un Bezdūmu nozares asociācijas |  | |
|  | |  | | |
|  | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | |  | | |
|  | |  | | |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1. | Ministru kabineta noteikumu projekta 1.punkts:  1.Izteikt 2.1.1 apakšpunktu šādā redakcijā:  “2.1.1 elektroniskajā cigaretē izmantojamo šķidrumu 600 mililitrus un 600 mililitrus elektroniskajā cigaretē izmantojamā šķidruma sagatavošanas sastāvdaļas;”. | | **Veselības ministrija**  Lūdzam noteikumu projekta anotācijā iekļaut pamatojumu noteikumu projekta 1.punktā minētā daudzuma noteikšanai elektroniskajās cigaretēs izmantojamam šķidrumam (600 mililitri) un elektroniskajās cigaretēs izmantojamā šķidruma sagatavošanas sastāvdaļām (600 mililitri), kuram nav piemērojams akcīzes nodoklis un kuras fiziska persona var ievest vienā reizē savam patēriņam Latvijas Republikā no citām Eiropas Savienības dalībvalstīm. Vienlaikus atbalstām Finanšu ministrijas pieeju samazināt elektroniskajās cigaretēs izmantojamā šķidruma un tā sagatavošanas sastāvdaļām noteikto daudzumu, ko fiziska persona var ievest vienā reizē savam patēriņam, nemaksājot akcīzes nodokli, un rosina Finanšu ministriju noteikto daudzumu samazināt vēl vairāk, lai mazinātu iespējas nelegālai komercdarbībai, jo Veselības ministrijas ieskatā atļautais daudzums ir nesamērīgi liels ar individuālam patēriņam nepieciešamo. Piemēram, 600 ml elektroniskajās cigaretēs izmantojamais šķidrums atbilst 300 vienreizlietojamām elektroniskām cigaretēm, kuras būtu atļauts ievest personīgajam patēriņam vienā reizē. Savukārt, ja šāda daudzuma ieviešana ir atļauta reizi mēnesī, tad norādām, ka gada laikā fiziska persona savam patēriņam, nemaksājot nodokli var ievest 3600 vienreizlietojamās elektroniskās cigaretes. Veselības ministrijas ieskatā šādi nesamērīgi daudzumi rada riskus ļaunprātīgai minēto produktu izmantošanai komerciālos nolūkos. | **Ņemts vērā** | | Ministru kabineta noteikumu projekta 1.punkts:  1.Izteikt 2.1.1 apakšpunktu šādā redakcijā:  “2.1.1 elektroniskajā cigaretē izmantojamo šķidrumu 300 mililitrus vai 300 mililitrus elektroniskajā cigaretē izmantojamā šķidruma sagatavošanas sastāvdaļas;”. |
| 2. | Ministru kabineta noteikumu projekta 2.punkts:  2.Papildināt noteikumus ar 2.1.2 apakšpunktu šādā redakcijā:  “2.1.2  600 gramus tabakas aizstājējproduktu;”. | | **Veselības ministrija**  Lūdzam noteikumu projekta anotācijā iekļaut pamatojumu noteikumu projekta 2.punktā minētā daudzuma noteikšanai tabakas aizstājējproduktiem (600 grami), kuriem nav piemērojams akcīzes nodoklis un kurus fiziska persona var ievest vienā reizē savam patēriņam Latvijas Republikā no citām Eiropas Savienības dalībvalstīm. Rosinām Finanšu ministriju noteikto daudzumu samazināt vēl vairāk, lai mazinātu iespējas nelegālai komercdarbībai, jo Veselības ministrijas ieskatā atļautais apjoms ir nesamērīgi liels ar individuālam patēriņam nepieciešamo, jo 600 grami tabakas aizstājējproduktu atbilst aptuveni 35 tabakas aizstājējprodukta iepakojuma vienībām, kuras būtu atļauts ievest personīgajam patēriņam vienā reizē. Savukārt, ja šāda daudzuma ieviešana ir atļauta reizi mēnesī, tad norādām, ka gada laikā fiziska persona savam patēriņam, nemaksājot nodokli, var ievest 420 tabakas aizstājējprodukta iepakojuma vienības. Veselības ministrijas ieskatā šādi nesamērīgi daudzumi rada riskus ļaunprātīgai minēto produktu izmantošanai komerciālos nolūkos. | **Ņemts vērā** | | Ministru kabineta noteikumu projekta 2.punkts:  2.Papildināt noteikumus ar 2.1.2 apakšpunktu šādā redakcijā:  “2.1.2  300 gramus tabakas aizstājējproduktu;”. |
| 3. | Ministru kabineta noteikumu projekta anotācija. | | **Veselības ministrija**  Šobrīd spēkā esošajos Ministru kabineta 2004.gada 1.aprīļa noteikumos Nr.227 „Kārtība, kādā no akcīzes nodokļa atbrīvo akcīzes preces, kuras fiziskā persona ieved savam patēriņam Latvijas Republikā no citām Eiropas Savienības dalībvalstīm” nav skaidri noteikts laika periods vai ierobežojumi, cik bieži fiziska persona var ievest akcīzes preces savam patēriņam noteiktajos apjomos, nemaksājot par to nodokli, kā arī laika periods nav skaidri definēts noteikumu projektā vai tā anotācijā. Noteikumu projektā un tā anotācijā minēts, ka ierobežojums attiecas uz vienā reizē ievestu akcīzes preci, tomēr nav saprotams, vai viena reize nozīmē reizi mēnesī vai reizi gadā. Ņemot vērā iepriekšminēto, lūdzam papildināt noteikumu projektu un tā anotāciju konkretizējot, kādā laikā periodā (reizi gadā vai reizi mēnesī) fiziska persona vienā reizē var ievest savam patēriņam minētās akcīzes preces noteiktajos apjomos un nemaksāt par to nodokli. Vienlaikus vēršam uzmanību, ka šobrīd likumā “Par akcīzes nodokli” 20. panta sestajā daļā noteiktajiem daudzumiem elektroniskajās cigaretēs izmantojamam šķidrumam un elektroniskajās cigaretēs izmantojamā šķidruma sagatavošanas sastāvdaļām, kurus piegādā diplomātiem un starptautiskām organizācijām, ir noteikts laika perioda ierobežojums - viena gada laikā | **Ņemts vērā** | | Ministru kabineta noteikumu projekta anotācija ir papildināta ar attiecīgo skaidrojumu. |
| 4. | Ministru kabineta noteikumu projekta anotācija. | | **VARAM**  Saskaņā ar Ministru kabineta 2009. gada 15. decembra instrukciju Nr. 19 “Tiesību akta projekta sākotnējās ietekmes izvērtēšanas kārtība” (turpmāk – MK instrukcija Nr.19) 14.4. apakšpunktu anotācijas I sadaļas 2. punktā jānorāda paredzēto pakalpojumu nosaukumi, ja projekts paredz ieviest jaunus pakalpojumus vai arī pilnveidot esošos (VID pakalpojumi, kas saistīti ar akcīzes nodokļa izmaiņām, piemēram, “Elektroniskajās cigaretēs izmantojamā šķidruma akcīzes nodokļa deklarācija”), kā arī to, vai pakalpojums tiks sniegts elektroniski (ja pakalpojums nav pieejams elektroniski, vai ir plānots veidot elektronisku kanālu). Ņemot vērā minēto, lūdzam atbilstoši MK instrukcijas Nr.19 14.4. apakšpunktā noteiktajam, anotācijas I sadaļas 2. punktā norādīt pakalpojuma nosaukumu un tā sniegšanas kanālus. Saskaņā ar Ministru kabineta 2017. gada 4. jūlija noteikumu Nr.399 “Valsts pārvaldes pakalpojumu uzskaites, kvalitātes kontroles un sniegšanas kārtība” 17. punktu pakalpojumu pieprasīšanas un saņemšanas kanāli iedalāmi klātienes un neklātienes kanālos. Neklātienes kanāli iedalāmi elektroniskos, telefoniskos un pasta starpniecības kanālos. | **Ņemts vērā**  Paredzētajam no akcīzes nodokļa atbrīvojumam par attiecīgo akcīzes preču daudzumiem, kurus fiziskā persona var ievest savam patēriņam Latvijas Republikā no citām dalībvalstīm nav nepieciešams ieviest jaunu pakalpojuma veidu. Šajā gadījumā Ministru kabineta noteikumu projekts nav saistīts ar Ministru kabineta 2010.gada 30.marta noteikumiem Nr.300 [„Noteikumi par akcīzes nodokļa deklarācijas veidlapām un to aizpildīšanas kārtību”](http://likumi.lv/doc.php?id=207473).  Savukārt, ja fiziskā persona ievedīs Latvijas Republikā no Eiropas savienības dalībvalstīm akcīzes preču daudzumu, kas pārsniedz Ministru kabineta 2004.gada 1.aprīļa noteikumos Nr.227 noteiktos daudzumus, tad par šiem pārsniegtiem daudzumiem akcīzes nodokli ir jāmaksā vispārīgā kārtībā un informācija par to jau ir ietverta  pakalpojumu portālā Latvija.lv. | | Ministru kabineta noteikumu projekta anotācija ir papildināta ar attiecīgo skaidrojumu. |
| 5. | Ministru kabineta noteikumu projekta anotācija. | | **VARAM**  Pēc Ministru kabineta noteikumu projekta spēkā stāšanās lūdzam saskaņā ar Ministru kabineta 2017. gada 4. jūlija noteikumu Nr. 399 “Valsts pārvaldes pakalpojumu uzskaites, kvalitātes kontroles un sniegšanas kārtība” 4.3. apakšpunktā minēto, nodrošināt pakalpojumu aprakstu aktualizāciju valsts pārvaldes pakalpojumu portālā Latvija.lv. | **Ņemts vērā** | | Ministru kabineta noteikumu projekta anotācija ir papildināta ar attiecīgo skaidrojumu. |
| 6. | Ministru kabineta noteikumu projekta 1.punkts:  1.Izteikt 2.1.1 apakšpunktu šādā redakcijā:  “2.1.1 elektroniskajā cigaretē izmantojamo šķidrumu 600 mililitrus un 600 mililitrus elektroniskajā cigaretē izmantojamā šķidruma sagatavošanas sastāvdaļas;”. | | **Bezdūmu nozares asociācija**  Ņemot vērā Igaunijas parlamenta lēmumu pilnībā atcelt akcīzes nodokļa piemērošanu e-cigarešu šķidrumiem no 2021. gada 1. aprīļa līdz 2022. gada 31. decembrim un vienlaikus krasi paaugstināto akcīzes nodokli šai produktu kategorijai (līdz pat 1100%) Latvijā, sagaidāms, ka varētu aktivizēties pārrobežu tirdzniecība, kā tas līdzīgi bija vērojams attiecībā ar alkohola akcīzes nodokļa izmaiņām abās kaimiņvalstīs. Vienā reizē savam patēriņam ievedot no Igaunijas 600 ml e-cigarešu šķidruma akcīzes un PVN nodokļa izteiksmē nozīmē ietaupīt 87 EUR, kas varētu būt ekonomisks pamudinājums aktīvai tālākai šķidrumu pārdošanai, negatīvi ietekmējot Latvijas valsts budžeta ieņēmumus.  Balstoties uz iepriekš norādīto, BNA aicina Finanšu ministriju izvērtēt noteikumu projektā noteiktos elektroniskajā cigaretē izmantojamā šķidrumu un to sagatavošanas sastāvdaļu pieļaujamos daudzumus, kurus fiziskā persona var ievest savam patēriņam no ES dalībvalstīm, nemaksājot akcīzes nodokli. | **Ņemts vērā** | | Ministru kabineta noteikumu projekta 1.punkts:  1.Izteikt 2.1.1 apakšpunktu šādā redakcijā:  “2.1.1 elektroniskajā cigaretē izmantojamo šķidrumu 300 mililitrus vai 300 mililitrus elektroniskajā cigaretē izmantojamā šķidruma sagatavošanas sastāvdaļas;”. |
| Atbildīgā amatpersona | |  | | |
|  | | (paraksts)\* | | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Ella Hartmane

|  |
| --- |
| (par projektu atbildīgās amatpersonas vārds un uzvārds) |
| Finanšu ministrijas Netiešo nodokļu departamenta Muitas un akcīzes nodokļu nodaļas vecākā eksperte |
| (amats) |
| Tel: 67095525; Fakss: 67095421 |
| (tālruņa un faksa numurs) |
| Ella.Hartmane@fm.gov.lv |
| (e-pasta adrese) |